'Ek is glad nie spyt nie' | Maroela Media
'Ek is glad nie spyt nie'
Christina Meador in die dinosouruskostuum op haar sussie se troue
Foto's van 'n vrou wat soos 'n T-Rex-dinosourus aangetrek het vir 'n troue, word wyd op sosiale media gedeel.
Deanna Adams, van Nebraska in die VSA, het vir haar gevolg gesê hulle kan enigiets aantrek vir die troue. Haar sussie, die strooimeisie, het dit ter harte geneem en in 'n reusagtige opblaasplastiek Tyrannosaurus rex-kostuum opgedaag.
Deanna se sussie, Christina Meador (38), het 'n foto van die seremonie op Facebook gedeel waar sy in haar ongewone uitrusting langs die bruid en bruidegom en hul gevolg verskyn. Sy het by die foto geskryf: "As jy die strooimeisie is en hoor jy kan enigiets aantrek … Ek is glad nie spyt nie," het sy geskryf.
Een persoon het in die kommentaar onderaan die foto geskerts: "65 miljoen jaar en nog steeds 'n strooimeisie."
Christina het gesê haar sussie het haar 'n jaar gelede gevra of sy haar strooimeisie sou wees. "Sy het geweet ek trek nie graag formele rokke aan nie en ek het waarskynlik nie genoeg geld om iets mooi te koop nie. Sy het my gerus gestel dat ek enigiets kan aantrek."
Sy het lank voor die troue grappenderwys vir haar sussie laat weet dat sy 'n dinosourus-kostuum oorweeg, en haar sussie het dit gedink dit sou baie snaaks wees. Christina het ook op die dag van die troue 'n ander rok saamgevat en Deanna 'n paar keer kans gegee om van plan te verander, maar Deanna het volgehou die dinosourus moet op die troue wees.
Volgens Christina het sy die dinosouruskostuum gekies omdat hulle "fantasties" is en sy nog altyd een wou hê.
Sy het direk ná die seremonie van die kostuum ontslae geraak en in die rok, wat sy onderaan aangehad het, saam onthaal gehou.
Dalk die oudste ma ooit?
Perfekte pasmaats – 68 jaar later is hulle nog voëls van eenderse vere
Was duidelik nie 'n baie formele troue nie. Die een strooimeisie het plakkies aan en die ander een tekkies. Nie iets wat ek al by 'n troue in SA gesien het nie.
Lyk of die troue in n "trailer park" is.
ha,ha,ha te oulik! Ek sou ook nie omgee nie.
Ek dink dis 'n oulike troue. As jy en jou man rerig lief is vir mekaar maak wat die mense om julle dra, of even watokal jy dra nie saak nie – dis 'n bysaak. Ek persoonlik kan nie verstaan hoekom mense 30 000 rand vir 'n rok by 'n troue uithaal en 120 000 vir 'n venue nie. Jou belofte word voor God gemaak, die mense hoef nie eers daar te wees nie